पिता ने बेटी के इलाज के लिए किया ट्वीट, पीएम मोदी ने भिजवाई एयर एंबुलेंस

रायपुर. तकरीबन 20 साल नेवी में नौकरी के बाद रिटायर हुए एक पिता ने हादसे में सिर की चोट से घायल अपनी बीमार बेटी की मदद के लिए पीएम नरेंद्र मोदी के ऑफिस से ट्वीट कर मदद क्या मांगी, पूरा पीएमओ एक्टिव हो गया। रिटायर्ड अफसर रविकांत सोनी के ट्वीट के 12 घंटे के अंदर पीएम मोदी ने सेना की एयर एंबुलेंस रायपुर भिजवा दी। जानें क्या है पूरा मामला....

- रिटायर्ड नेवी अफसर रविकांत सोनी की बेटी आकांक्षा का 20 जुलाई को भिलाई के नेहरूनगर के पास एक्सीडेंट हुआ था।

- तब वह नेहरूनगर से जिम जा रही थी। हादसा ऐसा था कि ट्रक में फंसी आकांक्षा को मुश्किल से निकाला जा सका। उसका सिर भी धड़ से अलग होने का खतरा पैदा हो गया था।

- इसके बाद उसे इलाज के लिए भिलाई के सेक्टर-9 अस्पताल में भर्ती किया गया।

- करीब 5 दिनों तक इलाज के बाद भी आकांक्षा की सेहत में सुधार नहीं हुआ तो पिता रविकांत ने पीएमओ और डिफेंस मिनिस्टर मनोहर पार्रीकर को मदद के लिए ट्वीट कर दिया।

- एडमिनिस्ट्रेटिव्स के मुताबिक ट्वीट के 12 घंटे के अंदर ही पीएमओ के ऑर्डर पर डिफेंस मिनिस्टर ने सेना की एक एयर एंबुलेंस रायपुर के लिए रवाना कर दी। इसमें सीनियर डाॅक्टर भी थे।

- रायपुर में एयर एंबुलेंस के आते ही भिलाई से राजधानी तक रात 8 बजे ग्रीन काॅरीडोर बना दिया गया। रात 8.50 बजे भिलाई से एंबुलेंस से अफसर की घायल बेटी सीधे रायपुर एयरपोर्ट लाई गई।

- उसे और फैमिली को लेकर एयर एंबुलेंस ने रात 10.55 बजे यहां से दिल्ली के लिए टेकऑफ किया।

पहली बार भिलाई से रायपुर तक ग्रीन कॉरीडोर

- जख्मी आकांक्षा को भिलाई से रायपुर लाने के लिए पहली बार यहां सड़क और हवाई रूट को ग्रीन कॉरीडोर में तब्दील कर दिया गया था।

- यानी इस दौरान आकाश में एयर एबुलेंस और सड़क पर जख्मी को लेकर आने वाली एंबुलेंस के अलावा बाकी सभी गाड़ियों को रोक दिया गए।

- सेक्टर-9 हाॅस्पिटल से यह एंबुलेंस जीई रोड और रिंग रोड होकर एयरपोर्ट लाई जानी थी। इस पूरे रास्ते को पुलिस ने खाली करवा लिया।

- भिलाई से एयर एंबुलेंस रात 8.50 बजे रवाना हुई। यह रात 10 बजे से पहले ही माना एयरपोर्ट पहुंच गई। उसे एयरपोर्ट से एंबुलेंस तक शिफ्ट करने में लगभग एक घंटा लगा।

- इसके तुरंत बाद एयर एंबुलेंस ने दिल्ली के लिए उड़ान भरी।